钦定古今图书集成/明伦汇编/氏族典/第559卷 > 司马暠
## 钦定古今图书集成/明伦汇编/氏族典/第559卷 > 司马暠

按《陈书司马暠传》：“暠字文昇，河内温人。幼聪警，有至
性。年十二，丁内艰，孺慕过礼，水浆不入口，殆经一旬。
每至号恸，必致闷绝。父子产每晓喻之，逼进𫗴粥，然

林，旧多猛兽，暠结庐数载，豺狼绝迹。常有两鸠栖宿”
庐所，驯狎异常。承圣中，除太子庶子。江陵陷，随例入
关。而梁室屠戮，太子瘗殡失所。暠以宫臣，乃抗表周
朝，求还江陵改葬，辞甚酸切，周朝优答，即敕荆州以
礼安厝。太建八年，自周还朝，高宗特降殊礼，赏锡有
加，除通直散骑常侍、太中大夫、司州大中正。卒于官。
有《集》十卷。